జీవ శాస్త్రము
జీవుల అధ్యయనము జీవ శాస్త్రము (ఆంగ్లం biology). జీవుల ఉద్భావన, లక్షణాలు, వర్గీకరణ, జీవకోటిలో జాతులు, పర్యావరణ చట్రంలో వాటి మనుగడ, ఇలా ఎన్నో కోణాల నుండి జీవశాస్త్రాన్ని అధ్యయనం చెయ్యవచ్చు. కనుక జీవ శాస్త్రము యొక్క పరిధి చాలా విస్త్రుతమైనది. వృక్షశాస్త్రం, జంతుశాస్త్రం, వైద్యశాస్త్రం మొదలైన వర్గాలు చాలరోజులబట్టీ వున్నవే. ఈ రోజులలో ఈ వర్గీకరణ కూడ బాగా వ్యాప్తి చెందింది. జీవి లక్షణాలని అణు (atomic), పరమాణు (molecular) ప్రమాణాలలో అధ్యయనం చేస్తే దానిని అణుజీవశాస్త్రం (మాలిక్యులార్ బయాలజీ) అనీ, జీవరసాయనశాస్త్రం (బయోకెమిస్ట్రీ) అనీ, జీవసాంకేతిక శాస్త్రం (బయోటెక్నాలజీ) అనీ, అణుజన్యుశాస్త్రం (మాలిక్యులార్ జెనెటిక్స్) అనీ అంటున్నారు. జీవి లక్షణాలని జీవకణం స్థాయిలో చదివితే దానిని కణజీవశాస్త్రం (సెల్ బయాలజీ) అనీ, అంగము (organ) స్థాయిలో పరిశీలిస్తే దానిని శరీర నిర్మాణ శాస్త్రము (అనాటమీ) అనీ, జన్యువు నిర్మాణాన్ని, అనువంశికతను జన్యుశాస్త్రం (Genetics), ఇలా రకరకాల కోణాలలో జీవశాస్త్రాన్ని అధ్యయనం చెయ్యవచ్చు.
జీవసాంకేతిక శాస్త్రం
1971 కి ముందు "జీవసాంకేతికశాస్త్రం " అనే పదం ప్రాథమికంగా వ్యవసాయం మరియు వ్యావసాయిక పరిశ్రమలలో వాడబడేది.1970 ల నుండి జీవశాస్త్ర పరిశోధనలో ప్రయోగశాల-ఆధారిత పద్ధతులైన, దన నిర్మాణంలేక కణజాల ప్రవర్ధన ఆధారిత పద్ధతులు, లేక మొక్కలలో సమ జన్యుమార్పిడి, ఆతిధేయ జీవిలో DNA మార్పిడి చేయుటకు "ఆగ్రోబాక్టీరియం" వంటి రోగకారక బాక్టీరియాని ఉపయోగించడం వంటి వాటికి పశ్చిమ దేశాల శాస్త్రీయ సంస్థలచే సూచించబడ్డాయి. నిజానికి, ఈ పదాన్ని విస్త్రుతార్ధంలో ఆహార ఉత్పత్తి డిమాండ్లను అందుకోవటానికి ఉపయోగపడే సేంద్రీయ పదార్ధాల పెంపుకు వాడే, పురాతన మరియు ఆధునిక పద్ధతుల పూర్తి శ్రేణిని సూచించడానికి వాడవచ్చు.సూక్ష్మజీవుల, లేదా ఉన్నత జీవుల కణ మరియు కణజాలాల శాస్త్రీయ విజ్ఞాన నిర్వహణను దేశీయంగా వినియోగించుకొని, తద్వారా ఈపదార్ధాల లభ్యత మరియు సేవలను ఆహార పరిశ్రమకు మరియు దాని వినియోగదారులకు అందించడంగా ఈపదాన్ని నిర్వచించవచ్చు.